Vapnik v tehotenstve
Dobry den, prosim Vas odporucite pripravok s vhodnou gramazov vapnika co sa odporuca uzivat v tehotenstve? A popripade aj davkovanie? Dakujem
Dobrý deň,
Ďakujeme za vašu otázku. Vápnik je jeden z významných minerálov, ktorý je potrebný pre samotnú tehotnú ženu a pri rozvoji a raste životne dôležitých štruktúr plodu. Taktiež je potrebný pre činnosť krvného obehu, zrážanlivosť krvi a podporuje správnu činnosť nervovej sústavy matky i plodu. Pomáha znižovať tehotenský vysoký tlak a poskytuje úľavu od kŕčov dolných končatín, ktoré sa môžu v tehotenstve objaviť.
Odporúčaná denná dávka vápnika pre tehotné ženy je 1400 mg. Prijímať ho možete formou potravy. Jeho hlavnými zdrojmi sú mlieko a mliečne výrobky, minerálne vody, ryby, orechy, zelená listová zelenina, tofu, chia semienka, mandle a iné.
V prípade jeho dopĺňania formou lieku alebo výživového doplnku je vhodným produktom
Osteogenon
. Obsahuje ústrojné súčasti kostnej hmoty (oseín) a kostný minerál (hydroxyapatit v malých kryštálikoch) obsahujúci vápnik a fosfor vo fyziologicky vyváženom pomere. V oseíne boli preukázané bielkovinové i nebielkovinové látky, ktoré majú priaznivý vplyv na správnu výstavbu kostného tkaniva. Okrem iného sa používa na liečbu nerovnováhy hladín vápnika a fosforu, ku ktorej môže dôjsť v tehotenstve a počas dojčenia. Ako prevencia nedostatku vápnika je odporúčané dávkovanie 2x denne 1 tableta.
Rovnako vhodným a bezpečným liekom pre tehotné ženy je
Calcii Carbonas
. Dávkovanie je 1-4 tablety denne v závislovosti od individuálnych potrieb užívajúceho. Užívanie a dávkovanie oboch uvedených liekov sa však odporúča vopred konzultovať s lekárom- gynekológom.
Z výživových doplnkov je pre tehotné ženy obzvášť vhodný
Biomin Ovovital
s obsahom prírodného vápnika (pripravený z vaječných škrupín konzumných slepačích vajec). Okrem vápnika obsahuje aj iné dôležité minerály, ktoré vstrebávanie vápnika podporujú a to horčík, fosfor, stroncium, meď, zinok. Podporuje zdravé zuby a kosti, správne fungovanie svalov. Dávkovanie je 1x denne 1 kapsula.
Prajem pekný zvyšok dňa.
S pozdravom
Mgr. Tamara Jakúbeková